આ વાત છેલ્લે 2017માં થયેલી ચૂંટણીની છે. 40 બેઠકોની વિધાનસભામાં કોંગ્રેસ સૌથી વધુ 17 બેઠકો જીત્યો. ભાજપને માત્ર 13 બેઠકો મળી હતી. ગોવામાં પ્રભારી તરીકે દિગ્વિજયસિંહ હતા. દિગ્વિજયસિંહ એવા કોંગ્રેસી નેતામાંના એક છે, જેમણે પક્ષને સૌથી વધુ નુકસાન કર્યું હોય. કોંગ્રેસમાંથી કોને મુખ્યપ્રધાન બનાવવા તે નિર્ણય લેવામાં વિલંબ થતો રહ્યો. દરમિયાન ભાજપે ઝડપ કરીને અન્ય પક્ષો સાથે જોડાણ કરીને સરકાર રચી પણ નાખી. તે વખતે કોંગ્રેસમાંથી પ્રથમ રાજીનામું આપનારા હતા વિશ્વજિત રાણે. વિશ્વજિત રાણેનો દાવો મુખ્યપ્રધાન બનવાનો હતો, પણ તેમને બનવા દેવાયા નહિ.